Robert Fuest

Robert Fuest (* 30. September 1927 in London, Grootbritannien; † 21. März 2012 ok dorNaroop op The Charme of Evil) is en britischen Speelbaas, Dreihbookschriever un Szenenbillner.

 Leven un Wark 
Sien Arbeitsrebeet weer vör allen de Genres Horror un Fantasy. Enn vun de 1960er Johren hett he dat Regeer föhrt bi en poor Folgen vun de bekannte Feernsehreeg „The Avengers“ (dt.: Mit Schirm, Charme und Melone). To sien bekannsten Filmen tellt Klassikers as „The Abominable Dr. Phibes“ (dt.: Das Schreckenskabinett des Dr. Phibes) un „Dr. Phibes Rises Again“ (dt.: Die Rückkehr des Dr. Phibes) mit Vincent Price in de Titelrull. Aver he hett ok veele annere Filmen maakt, de sik vör allen dör Swarten Humor in’n Achtergrund uttekent hebbt.

Speelbaas weer he ok bi de Romanverfilmen „Wuthering Hights“ (dt.: Sturmhöhe) mit Timothy Dalton un in Thrillers as „And soon the darkness“ (dt.: Tödliche Ferien), de woll gode Kritiken kregen harr, man weertschopplich nich veel Spood harr, oder de in de USA dreihte Horrorfilm „The devil’s rain“ (dt.: Nachts, wenn die Leichen schreien). De is man aver so vun de Kritikers tonicht maakt worrn, dat dordör ok sien Loopbahn Schaden nahmen hett.

Mitt vun de 1970er Johren weer Fuest vör allen bi Feernsehprodukschonen aktiv, de tomeist ubekannt bleven sünd. De eenzige Film ut jüngere Tiet, de en beten wat bekannter worrn is, weer de Erotikfilm „Aphrodite“ (dt.: Aphrodite – Im Wendekreis der Begierde) mit Horst Buchholz, de in Greekenland dreiht worrn is.

Neven sien Arbeit as Speelbaas nu Szeenbillner hett Fuest ok eenige Dreihböker schreven, t. B. för „Dr. Phibes rises again“. Ok söss Folgen vun de Feernsehreeg „The Optimist“ hett he schreven. Vun disse Serie weer he ok de Speelbaas.

 Filmen as Speelbaas (Utwahl) 
 Johr Titel 1986 Worlds Beyond, Feernsehreeg 1985 C.A.T.S. Eyes, Feernsehreeg 1984-85 The Optimist, Feernsehreeg 1982 Aphroditedt: Aphrodite – Im Wendekreis der Begierde 1981 Mystery at Fire Island, TV 1981 The Big Stuffed Dog, TV 1980 The Gold Bug 1979 A Movie Star’s Daughter, TV 1978 The Doombolt Chase, Fernsehreeg 1976 The New Avengers, Feernsehreegdt.: Mit Schirm, Charme und Melone 1975 The Devil’s Raindt.: Nachts, wenn die Leichen schreien 1973 The Final Programmedt.: Verrückt und gefährlich 1972 Dr. Phibes Rises Againdt.: Die Rückkehr des Dr. Phibes 1971 The Abominable Dr. Phibesdt.: Das Schreckenskabinett des Dr. Phibes 1970 Wuthering Hightsdt.: Sturmhöhe 1970 And Soon the Darknessdt.: Tödliche Ferien 1968-69 The Avengersdt.: Mit Schirm, Charme und Melone, Feernsehreeg 1968 Just Like a Woman

 Utteken 
Robert Fuest is 1974 mit de Medalla Sitges en Oro de Ley vun dat Katalaansch Internatschonal Filmfestival as Best Speelbaas för den Film Dr. Phibes rises again uttekent worrn.

 Websteed 

 Borns 
 IMDb
 Avengers Forever (engelsch)

Kategorie:Mann
Kategorie:Börger von Grootbritannien
Kategorie:Speelbaas
Kategorie:Dreihbookschriever
Kategorie:Boren 1927
Kategorie:Storven 2012